ועדת העבודה, הרווחה והבריאות, כנסת 18, פרוטוקול מספר 196, 2010-01-18 13:50

חיים כץ: צהריים טובים.

חיים כץ: יום ב' בשבוע, ג' בשבט, ה-18 בינואר 2010, אני מתכבד לפתוח את ישיבת ועדת העבודה, הרווחה והבריאות, והנושא הוא הצעת חוק הביטוח הלאומי (תיקון – מתן קצבת סיעוד בכסף ישירות לזכאי), התשס"ט-2009, של חברת הכנסת שלי יחימוביץ וחבר הכנסת חיים כץ, ואנחנו מדברים על הרחבת ניסיון פיילוט שנערך במדינת ישראל בארבעה ישובים, לחמישה ישובים נוספים, לתקופה של שנה אחת נוספת.

חיים כץ: באותה תקופה לכל אחד בפיילוט יש זכות להשתמש בכלים, לקחת את הכסף, או להישאר במתכונת הקיימת לתקופה של שנה ואחרי שנה נראה מה אנחנו רוצים ונעבור להקראה והצבעה.

זיו מגור: (מקריא): הצעת חוק הביטוח הלאומי (תיקון), הארכת תקופת הניסיון של התכנית הניסיונית, התש"ע-2010.

זיו מגור: תיקון סעיף 225 א'.

זיו מגור: בחוק הביטוח הלאומי, נוסח משולב, התשנ"ה-1995, (להלן – החוק), בסעיף 225 א: '(1) בסעיף קטן (א) בהגדרה תקופת ניסיון, במקום "24 חודשים", יבוא "36 חודשים".

זיו מגור: (2) בסעיף קטן (ג1) המלים "בשנה הראשונה של תקופת הניסיון" יימחקו.

זיו מגור: (3) בסעיף קטן (ג2), במקום הקטע החל במלים "בשנה השנייה" עד המלים "הנקובים בפסקה 1 ובתוספת" יבוא "לאמור בפסקה 1 ייווסף תשלום בשיעור", ובמקום "ובתוספת" יבוא "ובשיעור".

זיו מגור: (4) בסעיף קטן (ו) במקום "ארבעה" יבוא "תשעה".

חיים כץ: תודה רבה.

חיים כץ: מי בעד הנוסח שהוקרא?

שלי יחימוביץ': יש איזה שינוי בנוסח הזה ממה שהיה בבוקר?

חיים כץ: לא.

חיים כץ: אותו דבר.

חיים כץ: מי נגד?

חיים כץ: ירים את ידו.

ליה שמטוב: אני לא מצביעה.

חיים כץ: תודה רבה.

חיים כץ: אני מבקש רוויזיה.

חיים כץ: מי נגד הרוויזיה?

חיים כץ: ירים את ידו.

חיים כץ: תודה רבה.

חיים כץ: מי בעד הרוויזיה?

חיים כץ: תודה רבה.

חיים כץ: הרוויזיה לא התקבלה.

חיים כץ: הצעת החוק תעלה לקריאה ראשונה במליאה.

חיים כץ: תודה רבה.